|  |  |  |
| --- | --- | --- |
| ZnakRZS | Република СрбијаРепублички завод за статистику |  |
| ИССН 0353-9555 |
| **САОПШТЕЊЕ** | **ЗС30** |
| број 112 - год. LXVII, 11.05.2018. |
| **Статистика животне средине** | СРБ112 ЗС30 110518 |

**Снабдевање питком водом, 2017.**

**Захваћено и испоручено више питке воде него претходне године**

У 2017. години за потребе снабдевања питком водом захваћено је 659 милиона m3, што представља 4,0% више воде у односу на исти период 2016. године. Од укупно захваћене количине воде 59,3% су подземне и изворске воде, 31,9% је из водотокова, а 8,8% су воде из језера и акумулација.

Укупно је корисницима испоручено 425 милиона m3, што је за 4,2% више воде од количине испоручене у 2016.

Домаћинствима је испоручено 317 милиона m3, што представља 74,5% од укупно испоручене воде. Индустријском сектору је испоручено 44 милиона m3 (10,4%), а осталим корисницима 64 милиона m3 (15,1%).

У поређењу са претходном годином, домаћинствима је испоручено 3,2% више воде, индустријском сектору 4,2% мање, а осталим корисницима је испоручено 16,8% више воде.

Удео губитака воде у укупном водозахвату у 2017. години незнатно је мањи у односу на референтну вредност 2016. године.

**Више километара водоводне мреже**

Дужина водоводне мреже у 2017. години износила је 43.514 km, што представља 4,6% више у односу на претходну годину.

Нових корисника прикључених на мрежу је за 0,7% више него 2016. године.

**Граф. 1. Захваћена вода по врсти водозахвата у Републици Србији, 2017.**

**1. Воде испоручене корисницима, 2017.**

 мил. m3

|  |  |  |  |  |
| --- | --- | --- | --- | --- |
|  | Укупно | Домаћин-ствима | Индустријском сектору1) | Осталим корисницима2) |
|  |  |  |  |  |
| **РЕПУБЛИКА СРБИЈА** | **425** | **317** | **44** | **64** |
| Београдски регион | 141 | 102 | 23 | 16 |
| Регион Војводине | 110 | 89 | 3 | 18 |
| Регион Шумадије и Западне Србије | 97 | 70 | 9 | 18 |
| Регион Јужне и Источне Србије | 77 | 56 | 9 | 12 |
| Регион Косово и Метохија | ... | ... | ... | ... |

1) Испоручене количине воде индустријском сектору обухватају извештајне јединице из сектора: Рударство; Прерађивачка индустрија; Снабдевање електричном енергијом, гасом и паром.

2) Испоручене количине воде осталим корисницима обухватају извештајне јединице из сектора: Пољопривреда, шумарство и рибарство; Грађевинарство и услужне делатности.

Методолошка објашњења о снабдевању питком водом налазе се на веб-страни Републичког завода за статистику: <http://www.stat.gov.rs/sr-latn/istrazivanja/methodology-and-documents/?a=25&s=2501>.

Серије података о снабдевању питком водом од референтне 2007. године доступне су у оквиру базе података Завода: <http://data.stat.gov.rs/?caller=2501&languageCode=sr-Latn>, као и публикацијама: <http://www.stat.gov.rs/sr-latn/oblasti/zivotna-sredina/>.

Републички завод за статистику од 1999. године не располаже подацима за АП Косово и Метохија, тако да они нису садржани у обухвату података за Републику Србију (укупно)

|  |
| --- |
|  |

**Контакт:** neda.cukavac@stat.gov.rs, телефон: 011 3290-242

Издаје и штампа: Републички завод за статистику, 11 050 Београд, Милана Ракића 5
Телефон: 011 2412-922 (централа) • Телефакс: 011 2411-260 • www.stat.gov.rs
Одговара: др Миладин Ковачевић, директор
Тираж: 20 ● Периодика излажења: годишња